stanford-oval/wikipedia huggingface dataset:
กองพลทหารอาสาสมัคร
ส่วนหนึ่งของวีรกรรมการรบที่สำคัญ > การปฏิบัติการรบที่ฟุกโถ (20 - 21 ธันวาคม 2510)

การรบที่ฟุกโถ นับเป็นการรบที่กรมทหารอาสาสมัครของไทยประสบชัยชนะอย่างเด็ดขาดถือได้ว่าเป็นวันแห่งชัยชนะของไทย ในสมรภูมิต่างแดน และยังผลในการสร้างขวัญกำลังใจแก่ทหารเวียดนามใต้เป็นอันมาก กรมทหารอาสาสมัครของไทยได้รับคำชมเชยจาก พล.อ. วิลเลียม เวสต์มอร์แลนด์ ผู้บัญชาการ กองบัญชาการช่วยเหลือทางทหาร ประจำเวียดนามใต้ และพล.อ. เคา แวน เวียน ประธานคณะเสนาธิการผสม กองทัพเวียดนามใต้
ส่วนหนึ่งของวีรกรรมการรบที่สำคัญ > การรบที่เฟือกกาง (Phuoc Cang)

ในคืนวันวันที่ 23 กุมภาพันธ์ 2512 เวลา 02.20 น. กองพันที่ 3 กรมที่ 274 เวียดกงได้เข้าโจมตีฐานปฏิบัติการกองร้อยอาวุธเบาที่ 3 ของไทยอย่างรุนแรง โดยได้ยิงเตรียมด้วยเครื่องยิงลูกระเบิด และจรวดอาร์พีจี ไปยังค่ายแบร์แคต และฐานยิงสนับสนุนพร้อมกัน หลังจากนั้นได้ใช้กำลังทหารราบเข้ารบประชิด รอบที่ตั้งฐานปฏิบัติการ ฯ ใน 3 ทิศทาง เนื่องจากการรบติดพันในระยะต้นไม่อาจใช้ปืนใหญ่ และเฮลิคอปเตอร์ติดอาวุธได้เต็มขีดความสามารถ จนถึงเวลา 06.00 น. เวียดกงเริ่มถอนตัวจากการรบ กองพลทหารอาสาสมัครได้ใช้ปืนใหญ่ของกองพล 5 กองร้อยกับกำลังทางอากาศระดมยิงอย่างหนัก เพื่อสกัดกั้น และทำลายการถอนตัวของข้าศึก และได้ส่งกำลังหมวดทหารม้ายานเกราะออกกวาดล้างข้าศึก จนถึง เวลา 10.45 น. จึงเสร็จสิ้น
ผลการรบ
ฝ่ายไทย
เสียชีวิต 1 นาย
บาดเจ็บสาหัส 5 นาย
ฝ่ายเวียดกง
เสียชีวิต 57 นาย
จับเป็นเชลย 10 คน
ยึดอาวุธยุทโธปกรณ์ได้เป็นอันมาก
ส่วนหนึ่งของวีรกรรมการรบที่สำคัญ > ยุทธการทัมเทียน (Tham Thien)

หมู่บ้านเฟือกเหงียนอยู่ในเขตอำเภอลองถั่น ภูมิประเทศส่วนใหญ่เป็นที่ลุ่มมีลำน้ำหลายสาย พื้นที่ส่วนใหญ่เป็นทุ่งนา และมีป่ารกทึบรอบบริเวณ มีสวนยางสลับป่า หมู่บ้านนี้สืบทราบมาว่าเป็นแหล่งหลบซ่อนกำลัง และสะสมเสบียงอาหารของกรมที่ 274 ของเวียดกงและกองโจรประจำถิ่นเวียดกง กองพลทหารอาสาสมัคร ได้รับมอบภารกิจให้ปฏิบัติการยุทธผสมร่วมกับกองกำลังกึ่งทหาร กำลังตำรวจ และกำลังเจ้าหน้าที่อำเภอลองถั่น เข้าทำการปิดล้อมและตรวจค้นหมู่บ้าน เพื่อทำลายข้าศึก และแยกประชาชนออกจากกองโจร ประจำถิ่นของเวียดกง กองพลทหารอาสาสมัครได้จัดกำลังกองร้อยอาวุธเบา วางกำลังไว้วงนอก ส่วนกำลังกึ่งทหาร 2 กองร้อยของกองทัพเวียดนามใต้ และกำลังตำรวจเวียดนามใต้อีกจำนวนหนึ่งวางกำลังไว้วงในทำการปิดล้อม และตรวจค้นหมู่บ้านแห่งนี้ โดยปฏิบัติการตั้งแต่วันที่ 4 ถึง 12 ธันวาคม 2512 มีการปะทะกับเวียดกง 2 ครั้ง
ผลการรบ
ฝ่ายไทย
ไม่มีผู้เสียชีวิต และบาดเจ็บ
ฝ่ายเวียดกง
เสียชีวิต 4 คน
จับผู้ต้องสงสัยได้ 20 คน
ยึดอุปกรณ์ และเอกสารได้เป็นจำนวนมาก
ส่วนหนึ่งของวีรกรรมการรบที่สำคัญ > ยุทธการสายฟ้าแลบ (Thunderbolt)

เป็นการปฏิบัติการในพื้นที่ปฏิบัติการศิรินทร์ (AO Sirin) อยู่เหนือลำน้ำคา บริเวณที่ลำน้ำบรรจบกัน ตั้งแต่ 19 - 21 ตุลาคม 2513 โดยใช้ 2 หมวดทหารม้าลาดตระเวนทางอากาศเข้าตรวจค้นที่หมาย และใช้ 2 กองร้อยอาวุธเบาเคลื่อนที่ทางอากาศเข้าสกัดกั้น และติดตามเวียดกง
ผลการปฏิบัติ
ฝ่ายไทย
ทหารปลอดภัย
ฝ่ายเวียดกง
เสียชีวิต 39 คน
ทำลายที่กำบังปิดได้ 50 แห่ง
หลุมบุคคล 9 หลุม
อุโมงค์ 1 แห่ง
ยึดอาวุธยุทโธปกรณ์ได้เป็นจำนวนมาก
ส่วนหนึ่งของวีรกรรมการรบที่สำคัญ > การรบที่ล็อกอัน (Loc An)

กรมทหารราบที่ 1 ได้จัดกำลังไปตั้งฐานปฏิบัติการบริเวณหมู่บ้านล็อกอัน เพื่อสะกัดกั้นกองกำลังเวียดกงหมู่บ้านล็อกอันเป็นหมู่บ้านร้าง อยู่ทางทิศตะวันออกเฉียงเหนือของอำเภอลองถันรอบพื้นที่เป็นที่ลุ่มป่าชายเลนและสวนยาง มีลำห้วยหลายสายไหลผ่าน
ในวันที่ 16 มีนาคม 2512 เวลาประมาณ 02.15 น. เวียดกงประมาณ 1 กองพันเพิ่มเติมกำลังได้เข้าตีที่ตั้งกองร้อยทหารไทยทั้ง 2 กองร้อย โดยเริ่มจากการยิงเตรียมด้วยเครื่องยิงลูกระเบิดและอาร์พีจี แล้วใช้กำลังส่วนใหญ่เข้าโจมตีเป็น 3 ทิศทาง ฝ่ายไทยขอรับการสนับสนุนจากปืนใหญ่กองพลและชุดเฮลิคอปเตอร์ติดอาวุธของกองทัพสนามที่ 2 สหรัฐฯ กองพลทหารอาสาสมัครก็ได้ส่งกำลังมาเสริมเมื่อเวลา 04.30 น.
การรบดำเนินไปอย่างรุนแรงจนใกล้รุ่ง ฝ่ายเวียดกงจึงถอยร่นกลับไป ฝ่ายเราได้ไล่ติดตามไปจนถึงเวลา 07.00 น. จึงเลิกติดตาม
ผลการรบ
ฝ่ายไทย
เสียชีวิต 2 นาย
บาดเจ็บสาหัส 19 คน
บาดเจ็บไม่สาหัส 8 คน
ฝ่ายเวียดกง
เสียชีวิตนับศพได้ 116 ศพ
จับเป็นเชลยได้ 3 คน
ยึดอาวุธยุทโธปกรณ์ได้เป็นจำนวนมาก
กองร้อยที่ 1 และกองร้อยที่ 4 กองพันทหารราบที่ 2 กรมทหารราบที่ 1 ได้รับคำสั่งให้ไปตั้งฐานปฏิบัติการที่บริเวณหมู่บ้านล็อกอันเมื่อ 16 มิถุนายน 2512 เวลาประมาณ 00.45 น. เวียดกง 1 กรมหย่อนกำลัง ได้เข้าตีฐานปฏิบัติการของทหารไทยเริ่มด้วยการยิงเตรียมด้วยเครื่องยิงลูกระเบิด และอาร์พีจีอย่างหนัก แล้วส่งกำลังเข้าตี 3 ทิศทาง
ฝ่ายเราได้ขอรับการสนับสนุนจากปืนใหญ่กองพล 6 กองร้อย และเฮลิคอปเตอร์ติดอาวุธกับเครื่องบินสปุ๊กกี้จากกองทัพสนามที่ 2 สหรัฐฯ และการยิงสนับสนุนทางอากาศอย่างใกล้ชิดเวียดกงได้เข้าตีถึง 3 ครั้ง แต่ไม่สำเร็จ และถอนตัวกลับไปเมื่อเวลาประมาณ 05.00 น. ฝ่ายเราออกติดตามกวาดล้างจนถึงเวลา 08.00 น.
ผลการรบ
ฝ่ายไทย
เสียชีวิต 2 ศพ
บาดเจ็บสาหัส 9 คน
บาดเจ็บไม่สาหัส 25 คน
ฝ่ายเวียดกง
เสียชีวิตนับศพได้ 215 ศพ (คาดการว่าเสียชีวิตแล้วนำศพกลับไป 40 ศพ)
จับเป็นเชลยได้ 2 คน
ยึดอาวุธยุทโธปกรณ์ได้เป็นจำนวนมาก
ดูเพิ่ม

ประเทศไทยในสงครามเวียดนาม
หนังสือสำหรับค้นคว้าเพิ่มเติม

Ruth, Richard A. In Buddha’s Company: Thai Soldiers in the Vietnam War. Honolulu: University of Hawai’i Press, 2011.
แหล่งข้อมูลอื่น

การปฏิบัติการของทหารไทยในสงครามเวียดนาม[ลิงก์เสีย]
กองพลทหารราบที่ 9
จงอางศึก - เสือดำ เก็บถาวร 2016-03-05 ที่ เวย์แบ็กแมชชีน
เกียรติเครื่องราชอิสริยาภรณ์ไทย
ทหารกองพลอาสาสมัครสงครามเวียดนามกำลังขึ้นเครื่องบินซี-130 ของกองทัพอากาศสหรัฐไปยังสมรภูมิระหว่างสงครามเวียดนาม
จงอาจศึก ในปี 2510
มหาวิทยาลัยราชภัฏสุราษฎร์ธานี

| --- | --- |
Suratthani Rajabhat University
ตราพระราชลัญจกร สัญลักษณ์ประจำมหาวิทยาลัย
ชื่อเดิม: สถาบันราชภัฏสุราษฎร์ธานี
ชื่อย่อ: มรส. / SRU
คติพจน์: สร้างปัญญา พัฒนาท้องถิ่น
ประเภท: สถาบันอุดมศึกษาของรัฐ
สถาปนา: 15 มิถุนายน พ.ศ. 2547; 20 ปีก่อน (2547-06-15)
สังกัดการศึกษา: กระทรวงการอุดมศึกษา วิทยาศาสตร์ วิจัยและนวัตกรรม
สังกัดวิชาการ: คณะ  9 ดูในบทความ  โรงเรียน  1 ดูในบทความ 
งบประมาณ: 735,910,200 บาท (พ.ศ. 2568)
นายกสภาฯ: วิชัย ศรีขวัญ
อธิการบดี: ผู้ช่วยศาสตราจารย์ วัฒนา รัตนพรหม
ที่ตั้ง: เลขที่ 272 หมู่ 9 ตำบลขุนทะเล อำเภอเมืองสุราษฎร์ธานี จังหวัดสุราษฎร์ธานี 84100
เพลง: ดาวราชภัฏสุราษฎร์ธานี
ต้นไม้: ราชพฤกษ์
สี: ████ สีฟ้า สีแดง
เว็บไซต์: เว็บไซต์ของมหาวิทยาลัย
บทความหลัก: มหาวิทยาลัยราชภัฏ
มหาวิทยาลัยราชภัฏสุราษฎร์ธานี (อังกฤษ: Suratthani Rajabhat University) เป็นมหาวิทยาลัยของรัฐ ตั้งอยู่ที่จังหวัดสุราษฎร์ธานี เปิดการเรียนการสอนในระดับ ปริญญาตรี ปริญญาโท และ ปริญญาเอก เป็นมหาวิทยาลัยราชภัฏที่มีจำนวนนักศึกษามากที่สุดหนึ่งใน 10 ของประเทศ และเป็นหนึ่งใน 4 มหาวิทยาลัยขนาดใหญ่ของภาคใต้
ประวัติ

ในปี พ.ศ. 2516 ได้มีการจัดตั้ง "วิทยาลัยครูสุราษฎร์ธานี" โดยเปิดสอนในสาขาวิชาครุศาสตร์ หลังจากนั้น พ.ศ. 2528 ได้เพิ่มการเรียนการสอนในสาขาอื่น ๆ นอกจากครุศาสตร์ และได้รวมกับกลุ่มวิทยาลัยครูทางภาคใต้ 5 แห่ง จัดตั้ง "สหวิทยาลัยทักษิณ" โดยมีสำนักงานของสหวิทยาลัยครูอยู่ที่วิทยาลัยครูสุราษฎร์ธานี
ต่อมา ในวันที่ 14 กุมภาพันธ์ พ.ศ. 2535 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนาม “สถาบันราชภัฏ” แทนชื่อ "วิทยาลัยครู" มีผลให้ "วิทยาลัยครูสุราษฎร์ธานี" เปลี่ยนชื่อเป็น"สถาบันราชภัฏสุราษฎร์ธานี" และยกฐานะเป็น "มหาวิทยาลัยราชภัฏสุราษฎร์ธานี" ตั้งแต่ปี พ.ศ. 2547 เป็นต้นมา และเคยมีโครงการจัดตั้งมหาวิทยาลัยภาคใต้ตอนบน โดยเป็นการยุบรวมมหาวิทยาลัยราชภัฏสุราษฎร์ธานีกับมหาวิทยาลัยสงขลานครินทร์ วิทยาเขตสุราษฎร์ธานีเข้าด้วยกัน แต่มีการยกเลิกโครงการไป
สัญลักษณ์ประจำมหาวิทยาลัย

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อม พระราชทานนาม “ราชภัฏ” ซึ่งหมายความว่าปราชญ์ของพระราชาและพระราชทานตราพระราชลัญจกรประจำพระองค์ให้สถาบันราชภัฏได้อัญเชิญมาเป็นตราสัญลักษณ์ประจำมหาวิทยาลัย มีลักษณะเป็นวงรีสองวงซ้อนกัน โดยวงรีวงนอกเป็นเส้นเดี่ยว ส่วนวงรีวงในเป็นเส้นคู่ ภายใต้วงรีด้านในมีตราพระราชลัญจกรประจำพระองค์ พระบาทสมเด็จพระเจ้าอยู่หัว รัชกาลที่ 9 ซึ่งเป็นรูปพระที่นั่งอัฐทิศประกอบด้วยวงจักร กลางวงจักรมีอักขระเป็นอุหรือเลข ๙ รอบวงจักรมีรัศมีเปล่งออกโดยรอบ เหนือจักรเป็นรูปเศวตฉัตรเจ็ดชั้น ตั้งอยู่บนพระที่นั่งอัฐทิศ แปลความหมายว่าทรงมีพระบรม เดชานุภาพในแผ่นดิน ระหว่างวงรีทั้งสองด้านบนเป็นอักษรภาษาไทยมีรูปทรงอักษรเป็นแบบล้านนาและอักษรขอมว่า มหาวิทยาลัยราชภัฏสุราษฎร์ธานี ด้านล่างเป็นอักษรภาษาอังกฤษ รูปทรงเป็นแบบอักษรโรมัน แบบ Gothic หรือตัวอักษรแบบ Old English ความว่า Suratthani Rajabhat University ความหมายของชุดอักษรไทยและอังกฤษดังกล่าวแทนค่าถึงความรู้สึกในการสื่อสารร่วมสมัยและแสดงความสูงส่งแห่งสถาบันพระมหากษัตริย์ สีของตราประจำมหาวิทยาลัยราชภัฏสุราษฎร์ธานีมี 5 สี โดยมีความหมาย ดังนี้
สีน้ำเงิน แทนค่าสถาบันพระมหากษัตริย์ผู้ให้กำเนิด และพระราชทานนาม “มหาวิทยาลัยราชภัฏ”
สีเขียว แทนค่าแหล่งที่ตั้งมหาวิทยาลัยราชภัฏซึ่งอยู่ในแหล่งธรรมชาติและมีสภาพแวดล้อมที่สวยงาม
สีทอง แทนค่าความเจริญรุ่งเรืองทางภูมิปัญญา
สีส้ม แทนค่าความรุ่งเรืองทางศิลปวัฒนธรรมท้องถิ่นที่ก้าวไกลในมหาวิทยาลัยราชภัฏ
สีขาว แทนค่าความคิดอันบริสุทธิ์ของนักปราชญ์แห่งพระบาทสมเด็จพระปรมินทรมหาภูมิพลอดุลยเดช
คณะ

มหาวิทยาลัยราชภัฏสุราษฎร์ธานี ประกอบด้วย 9 คณะ มากกว่า 50 สาขาวิชา
คณะ > คณะครุศาสตร์ > หลักสูตรครุศาสตรบัณฑิต (ค.บ.)

สาขาวิชาการศึกษาปฐมวัย
สาขาวิชาภาษาไทย
สาขาวิชาศิลปศึกษา
สาขาวิชาคณิตศาสตร์
สาขาวิชาวิทยาศาสตร์ทั่วไป
สาขาวิชาเคมี
สาขาวิชาฟิสิกส์
สาขาวิชาชีววิทยา
สาขาวิชาสังคมศึกษา
สาขาวิชาภาษาอังกฤษ
สาขาวิชาคอมพิวเตอร์
ประถมศึกษาจิตวิทยาและการแนะแนว
คณะ > คณะมนุษยศาสตร์และสังคมศาสตร์ > หลักสูตรศิลปศาสตรบัณฑิต (ศศ.บ.)

สาขาวิชาการจัดการทางวัฒนธรรม
สาขาวิชาภาษาอังกฤษ
สาขาวิชาภาษาอังกฤษธุรกิจ
สาขาวิชาภาษาไทยธุรกิจ
สาขาวิชาภาษาไทย (สำหรับนักศึกษาจีน)
สาขาวิชาภาษาจีน (สำหรับนักศึกษาไทย)
สาขาวิชาสารสนเทศศาสตร์และบรรณารักษศาสตร์
สาขาวิชาการพัฒนาชุมชนและองค์กร
คณะ > คณะมนุษยศาสตร์และสังคมศาสตร์ > หลักสูตรศิลปกรรมศาสตรบัณฑิต (ศป.บ.)

สาขาวิชาดนตรีสากล
แขนงโยธวาทิต
แขนงดนตรีสมัยนิยม
สาขาวิชาจิตกรรม
คณะ > คณะมนุษยศาสตร์และสังคมศาสตร์ > หลักสูตรรัฐประศาสนศาสตรบัณฑิต (รป.บ.)

สาขาวิชารัฐประศาสนศาสตร์
คณะ > คณะมนุษยศาสตร์และสังคมศาสตร์ > หลักสูตรรัฐศาสตรบัณฑิต (ร.บ.)

สาขาวิชาการเมืองการปกครอง
คณะ > คณะวิทยาศาสตร์และเทคโนโลยี > หลักสูตรวิทยาศาสตรบัณฑิต (วท.บ.)

สาขาวิชาฟิสิกส์
สาขาวิชาชีววิทยา
สาขาวิทยาศาสตร์การอาหาร
สาขาวิชาเคมี
สาขาวิชาคณิตศาสตร์และสถิติ
สาขาวิชาเทคโนโลยีสารสนเทศ
สาขาวิชาวิทยาการคอมพิวเตอร์
สาขาวิชาเทคโนโลยีมัลติมีเดียและแอนิเมชัน
สาขาวิชาวิทยาศาสตร์สิ่งแวดล้อม
สาขาวิชาสาธารณสุขชุมชน
สาขาวิชาอนามัยสิ่งแวดล้อม
สาขาวิชาเทคโนโลยีเพาะเลี้ยงสัตว์น้ำ
สาขาวิชาพืชศาสตร์
สาขาวิชาสัตวศาสตร์
สาขาวิชาการจัดการภัยพิบัต
สาขาวิชาเทคโนโลยีการจัดการอุตสาหกรรม
สาขาวิชาไฟฟ้าอุตสาหกรรม
สาขาวิชาเทคโนโลยีการจัดการอุตสาหกรรม (หลักสูตรเทียบ)
สาขาวิชาไฟฟ้าอุตสาหกรรม (หลักสูตรเทียบ)
คณะ > คณะวิทยาการจัดการ > หลักสูตรบริหารธุรกิจบัณฑิต (บธ.บ.)

สาขาวิชาการเงินและการธนาคาร
สาขาวิชาการตลาด
สาขาวิชาการตลาด 3+1 (เรียน 3 ปี ฝึกงาน 1 ปี)
สาขาวิชาการจัดการทั่วไป
สาขาวิชาการบริหารทรัพยากรมนุษย์
สาขาวิชาคอมพิวเตอร์ธุรกิจ
สาขาวิชาการจัดการโลจิสติกส์
สาขาวิชาการจัดการธุรกิจค้าปลีก
สาขาวิชาธุรกิจการเกษตร
สาขาวิชาการจัดการธุรกิจอาหาร
คณะ > คณะวิทยาการจัดการ > หลักสูตรเศรษฐศาสตรบัณฑิต (ศ.บ.)

สาขาวิชาเศรษฐศาสตร์
คณะ > คณะวิทยาการจัดการ > หลักสูตรบัณชีบัณฑิต (บช.บ.)

สาขาวิชาบัญชี
คณะ > คณะวิทยาการจัดการ > หลักสูตรนิเทศศาสตรบัณฑิต (นศ.บ.)

สาขาวิชานิเทศศาสตร์
แขนงวิชานิเทศศาสตร์ประชาสัมพันธ์
แขนงวิชานิเทศศาสตร์การสื่อสารมวลชน
คณะ > คณะนิติศาสตร์ > หลักสูตรนิติศาสตร์บัณฑิต (น.บ.)

สาขาวิชานิติศาสตร์
สาขาวิชานิติศาสตร์ (ภาคบัณฑิต)
คณะ > คณะพยาบาลศาสตร์ > หลักสูตรพยาบาลศาสตรบัณฑิต (พย.บ.)

สาขาพยาบาลศาสตร์
คณะ > บัณทิตวิทยาลัย > หลักสูตรครุศาสตรดุษฎีบัณฑิต

สาขาวิชาภาวะผู้นำการจัดการศึกษา
คณะ > บัณทิตวิทยาลัย > หลักสูตรครุศาสตรมหาบัณฑิต

สาขาวิชาการบริหารการศึกษา
สาขาวิชาหลักสูตรและการสอน
สาขาคณิตศาสตร์ศึกษา
สาขาการสอนภาษาอังกฤษเพื่อวิชาการและงานอาชีพ
สาขาวิทยาศาสตร์ศึกษา
คณะ > บัณทิตวิทยาลัย > หลักสูตรศิลปศาสตรมหาบัณฑิต

สาขาสังคมศาสตร์เพื่อการพัฒนา
สาขาการจัดการชุมชนท้องถิ่น
คณะ > บัณทิตวิทยาลัย > หลักสูตรบริหารธุรกิจมหาบัณฑิต

สาขาวิชาบริหารธุรกิจ
คณะ > บัณทิตวิทยาลัย > หลักสูตรวิทยาศาสตรมหาบัณฑิต

สาขาสิ่งแวดล้อมศึกษา
คณะ > บัณทิตวิทยาลัย > หลักสูตรรัฐประศาสนศาสตรมหาบัณฑิต

สาขารัฐประศาสนศาสตร์
คณะ > บัณทิตวิทยาลัย > หลักสูตรสาธารณสุขศาสตรมหาบัณฑิต

สาขาสาธารณสุขศาสตร์
คณะ > บัณทิตวิทยาลัย > หลักสูตรรัฐศาสตรมหาบัณฑิต

สาขาวิชาการเมืองการปกครอง
คณะ > บัณทิตวิทยาลัย > หลักสูตรประกาศนียบัตร (ป.บัณฑิตวิชาชีพครู)

สาขาวิชาชีพครู (สำหรับผู้ที่ไม่ได้จบวุฒิครูในปริญญาตรีสาขาครุศาสตร์/ศึกษาศาสตร์ แต่ต้องเป็นครูอัตราจ้างสอนในสถานศึกษาเท่านั้น)
คณะ > วิทยาลัยนานาชาติการท่องเที่ยว

วิทยาลัยนานาชาติการท่องเที่ยว ได้รับการจัดตั้งขึ้นเป็นคณะที่ 6 ของมหาวิทยาลัยราชภัฏสุราษฎร์ธานี เมื่อเดือนเมษายน 2548 ดำเนินการจัดการเรียนการสอน สำหรับนักศึกษาภาคปกติและนักศึกษา ภาค กศ.บท. เพื่อขยายโอกาสทางการศึกษาให้กับประชาชนในท้องถิ่น ทั้งในมหาวิทยาลัยราชภัฏสุราษฎร์ธานี วิทยาลัยนานาชาติการท่องเที่ยวอำเภอเกาะสมุย จังหวัดสุราษฎร์ธานี และจัดการเรียนการสอนในสาขาวิชาอุตสาหกรรมท่องเที่ยว แขนงธุรกิจการบิน ให้แก่พนักงานของบริษัท การบินไทย จำกัด (มหาชน) ที่กรุงเทพมหานคร ตามข้อตกลงโครงการความร่วมมือทางวิชาการและเทคโนโลยีระหว่างมหาวิทยาลัยราชภัฏสุราษฎร์ธานี กับ บริษัท การบินไทย จำกัด (มหาชน) อีกด้วย
คณะ > วิทยาลัยนานาชาติการท่องเที่ยว > หลักสูตรบริหารธุรกิจบัณฑิต (บธ.บ.)

สาขาการจัดการอุตสาหกรรมท่องเที่ยวและการบริการระหว่างประเทศ
แขนงวิชาการจัดการโรงแรม
คณะ > วิทยาลัยนานาชาติการท่องเที่ยว > หลักสูตรศิลปศาสตรบัณฑิต (ศศ.บ.)

สาขาธุรกิจการบิน
สาขาอุตสาหกรรมท่องเที่ยว
คณะ > วิทยาลัยสหวิทยาการ เกาะสมุย > หลักสูตรศิลปศาสตรบัณฑิต (ศศ.บ.)

สาขาวิชาการจัดการโรงแรมและธุรกิจเรือสำราญ
สาขาวิชาศิลปะการประกอบอาหารไทยและอาหารนานาชาติ
โรงเรียนสาธิตแห่งมหาวิทยาลัยราชภัฏสุราษฎร์ธานี

โรงเรียนสาธิตแห่งมหาวิทยาลัยราชภัฏสุราษฎร์ธานี (ส.มรส.) หรือ สาธิต มรส. หรือ Satit SRU เป็นโรงเรียนที่มีเป้าหมายในการสร้างเด็ก 3 ภาษาในการเป็นพลโลก โดยจัดการเรียนรู้อ้างอิงตามหลักสูตรแกนกลางการศึกษาขั้นพื้นฐาน พ.ศ. 2551 (ฉบับปรับปรุงแก้ไข พ.ศ. 2566) มีการจัดการเรียนรู้ในวิชาวิทยาศาสตร์ คณิตศาสตร์ และภาษาอังกฤษ เป็นภาษาอังกฤษสอนโดยครูเจ้าของภาษา (Native Speaker) และเสริมทักษะภาษาจีนโดยครูชาวจีน มีการจัดการเรียนรู้โดยให้ผู้เรียนเรียนรู้ผ่านประสบการณ์ตรง (Experience-Based Learning) โดยเริ่มเปิดรับสมัครนักเรียนรุ่นแรกในระดับชั้นมัธยมศึกษาปีที่ 1 และ 4 ในปีการศึกษา 2567 และเปิดรับเพิ่มเติมในระดับชั้นปฐมวัย ในปีการศึกษา 2568
โรงเรียนสาธิตแห่งมหาวิทยาลัยราชภัฏสุราษฎร์ธานี > ประวัติความเป็นมา

โรงเรียนสาธิตแห่งมหาวิทยาลัยราชภัฏสุราษฎร์ธานี จัดตั้งขึ้นเมื่อ วันที่ 1 เมษายน พ.ศ. 2567 โดยอ้างอิงจาก “ประกาศมหาวิทยาลัยราชภัฏสุราษฎร์ธานี เรื่อง จัดตั้งโรงเรียนสาธิตแห่งมหาวิทยาลัยราชภัฏสุราษฎร์ธานี” โดยมีที่มาจากการที่สภามหาวิทยาลัยราชภัฏสุราษฎร์ธานีได้อนุมัติแผนพัฒนาความเป็นเลิศมหาวิทยาลัยราชภัฏสุราษฎร์ธานี ประจำปีงบประมาณ พ.ศ. 2566-2570 ในการประชุมครั้งที่ 9/2564 เมื่อวันที่ 24 สิงหาคม พ.ศ. 2564 ฉบับทบทวนและปรับปรุงตามความเห็นคณะกรรมการการอุดมศึกษา เมื่อวันที่ 15 พฤศจิกายน 2564 ซึ่งเป็นการกำหนดจุดเน้น ทิศทาง และเป้าหมายตามสาขาความเชี่ยวชาญของมหาวิทยาลัย มีการดำเนินการวิเคราะห์โครงสร้างหน่วยสนับสนุนเพื่อเพิ่มประสิทธิภาพ โดยมีโรงเรียนสาธิตแห่งมหาวิทยาลัยราชภัฏสุราษฎร์ธานีเป็นเป้าหมายตามแผนพัฒนาความเป็นเลิศและตอบสนองการเรียนรู้ทุกช่วงวัย โดยระดมสรรพกำลังและทรัพยากรจากทุกภาคส่วนทั้งภายในและภายนอกมหาวิทยาลัยในการจัดกระบวนการเรียนรู้และพัฒนาสมรรถนะผู้เรียนสำหรับเตรียมตัวเข้าสู่การพัฒนาทางวิชาการ เสริมสร้างประสบการณ์ และการศึกษาต่อในระดับที่สูงขึ้น
ในการจัดตั้งโรงเรียนนั้น อาศัยอำนาจตามพระราชบัญญัติมหาวิทยาลัยราชภัฏ พ.ศ. 2547 ในมาตรา 11 วรรคสาม มาตรา 18 (5) และ มาตรา 31 (1) (2) และ (5) และข้อบังคับมหาวิทยาลัยราชภัฏสุราษฎร์ธานี ว่าด้วยการจัดตั้งการบริหารจัดการหน่วยงานในกำกับ พ.ศ. 2552 ข้อ 6 ประกอบกับมติคณะกรรมการสภามหาวิทยาลัยราชภัฏสุราษฎร์ธานี ครั้งที่ 3/2567 เมื่อวันอังคารที่ 26 มีนาคม พ.ศ. 2567 จึงมีมติจัดตั้ง “โรงเรียนสาธิตแห่งมหาวิทยาลัยราชภัฏสุราษฎร์ธานี”
หอประชุมวชิราลงกรณ

หอประชุมดังกล่าวเริ่มก่อสร้างเมื่อวันที่ ๑๙ มิถุนายน ๒๕๕๑ แล้วเสร็จเมื่อวันที่ ๑๗ มีนาคม ๒๕๕๓ ซึ่งใช้เป็นที่จัดพิธีพระราชทานปริญญาบัตรมหาวิทยาลัยราชภัฏภาคใต้ทั้ง 5 แห่ง โดยหอประชุมดังกล่าวเป็นหอประชุมทรงศรีวิชัยประยุกต์โดดเด่น คงคุณค่าและความงดงามตามแบบสถาปัตยกรรมศรีวิชัย เป็นอาคารคอนกรีตเสริมเหล็ก ขนาดความสูง ๒ ชั้น มีพื้นที่ใช้สอบประมาณ ๕,๐๐๐ คน นับเป็นหอประชุมที่มีพื้นที่ใช้สอยกว้างขวางที่สุดในกลุ่มมหาวิทยาลัยราชภัฏ ภาคใต้
ชั้นที่ ๑ ประกอบด้วย ลานจอดรถสำหรับรถยนต์ ๑๘๐ คัน และสำนักงานกองพัฒนานักศึกษา
ชั้นที่ ๒ ประกอบด้วย โถงนิทรรศการ ห้องประชุมใหญ่ ความจุขนาด ๕,๐๐๐ ที่นั่ง ห้องสำนักงาน ห้องสำนักงานเศรษฐกิจพอเพียง ห้องพยาบาล ห้องรับรอง ๑ ห้องรับรอง ๒ ห้องเตรียมปริญญาบัตร และห้องผู้ติดตาม
ชั้นลอย ประกอบด้วย ห้องประทับรับรอง ห้องเปลี่ยนฉลองพระองค์ และห้องเสวย ห้องประชุม ๒๐๐ ที่นั่ง และห้องเจ้าหน้าที่ควบคุมระบบ ภายหลังหอประชุมสร้างเสร็จ
มหาวิทยาลัย ราชภัฏสุราษฎร์ธานีได้มีหนังสือถึงสำนักงานราชเลขานุการในพระองค์ กองกิจการในพระองค์ สมเด็จพระบรมโอรสาธิราชฯ สยามมกุฎราชกุมาร วังศุโขทัย เพื่อขอให้นำความกราบบังคมทูลสมเด็จพระบรมโอรสาธิราชฯ สยามมกุฎราชกุมาร เรื่อง ขอพระราชทานกราบบังคมทูลเสร็จฯ พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ และพระเจ้าหลานเธอ พระองค์เจ้าทีปังกรรัศมีโชติ มาทรงเปิดหอประชุมมหาวิทยาลัยราชภัฏสุราษฎร์ธานีตามวันและเวลาสุดแต่จะทรง พระกรุณาโปรดเกล้าฯ  พร้อมทั้งขอพระราชทานนามหอประชุมดังกล่าวว่า “หอประชุมวชิราลงกรณ”
ต่อมาเมื่อวันที่ ๑๕ สิงหาคม ๒๕๕๓ สำนักงานราชเลขานุการในพระองค์ กองกิจการในพระองค์ สมเด็จพระบรมโอรสาธิราชฯ สยามมกุฎราชกุมาร มีหนังสือถึงมหาวิทยาลัยราชภัฏสุราษฎร์ธานี แจ้งว่าได้นำความกราบบังคมทูลทราบฝ่าละอองธุลีพระบาทแล้ว ทรงรับเชิญเสด็จฯ ไปในการนี้ประกอบด้วย พระเจ้าวรวงศ์เธอพระองค์เจ้าศรีรัศมิ์ พระวรชายาฯ และพระเจ้าหลานเธอพระองค์เจ้าทีปังกรรัศมีโชติ ในวันพฤหัสบดีที่ ๒๓ กันยายน ๒๕๕๓ เวลา ๑๗.๐๐ น. และพระราชทานนามหอประชุมดังกล่าวว่า “หอประชุมวชิราลงกรณ” ตามที่ขอรับพระมหากรุณาธิคุณ
หน่วยงาน

สภามหาวิทยาลัย
สำนักงานอธิการบดี
สำนักจัดการทรัพย์สิน
สำนักส่งเสริมวิชาการและงานทะเบียน
สำนักวิทยบริการและเทคโนโลยีสารสนเทศ
สำนักศิลปะและวัฒนธรรม
สำนักงานกิจการภายนอก
สถาบันวิจัยและพัฒนา
สำนักประกันคุณภาพการศึกษา
โครงการจัดตั้งศูนย์อาเซียนและพัฒนา
ศูนย์

ศูนย์คอมพิวเตอร์และสารสนเทศ
ศูนย์ภาษา
หอสมุดกลาง
ศูนย์วิทยาศาสตร์
ศูนย์เอกสารตำรา
ศูนย์วิทยสนเทศ AIC
ศูนย์สหกิจศึกษา
ศูนย์บ่มเพาะธุรกิจ มหาวิทยาลัยราชภัฏสุราษฎร์ธานี
ศูนย์เครือข่าย สมศ. มหาวิทยาลัยราชภัฏสุราษฎร์ธานี
ฝ่าย/กอง

กองแผนงาน
กองกลาง
กองการเจ้าหน้าที่
กองคลัง
งานพัสดุ
กองพัฒนานักศึกษา
กองบริการวิชาการพัฒนาท้องถิ่น
กองตรวจสอบภายใน
ฝ่ายสื่อสารองค์กร
แหล่งข้อมูลอื่น

มหาวิทยาลัยราชภัฏสุราษฎร์ธานี
| ด ค กมหาวิทยาลัยราชภัฏ |
| --- | --- |
สัญลักษณ์: พระราชลัญจกร • วันราชภัฏ
กลุ่มรัตนโกสินทร์: จันทรเกษม • ธนบุรี • บ้านสมเด็จเจ้าพระยา  • พระนคร • สวนสุนันทา
กลุ่มภาคกลาง: กาญจนบุรี • เทพสตรี • นครปฐม • พระนครศรีอยุธยา • เพชรบุรี • ราชนครินทร์ • รำไพพรรณี • วไลยอลงกรณ์ ในพระบรมราชูปถัมภ์ • หมู่บ้านจอมบึง
กลุ่มภาคเหนือ: กำแพงเพชร • เชียงราย • เชียงใหม่ • นครสวรรค์ • พิบูลสงคราม • เพชรบูรณ์ • ลำปาง • อุตรดิตถ์
กลุ่มภาคตะวันออกเฉียงเหนือ: ชัยภูมิ • นครราชสีมา • บุรีรัมย์ • มหาสารคาม • ร้อยเอ็ด • เลย • ศรีสะเกษ • สกลนคร • สุรินทร์ • อุดรธานี • อุบลราชธานี
กลุ่มภาคใต้: นครศรีธรรมราช • ภูเก็ต • ยะลา • สงขลา • สุราษฎร์ธานี
อดีตมหาวิทยาลัยราชภัฎ: นครพนม • สวนดุสิต • กาฬสินธุ์
หมวดหมู่ • โครงการ • สถานีย่อย
↑  ราชกิจจานุเบกษา, พระราชบัญญัติงบประมาณรายจ่ายประจำปีงบประมาณ พ.ศ. ๒๕๖๘, เล่ม ๑๔๑ ตอนที่ ๕๙ ก หน้า ๓๐, ๓๐ กันยายน ๒๕๖๗
↑  "หลักสูตรที่เปิดสอน". SRU Campus Hub (ภาษาอังกฤษแบบอเมริกัน).
1 2  ประกาศมหาวิทยาลัยราชภัฏสุราษฎร์ธานี เรื่อง จัดตั้งโรงเรียนสาธิตแห่งมหาวิทยาลัยราชภัฏสุราษฎร์ธานี
ชิล ออนไลน์

ชิล ออนไลน์ (อังกฤษ: Chill Online) เป็นสถานีวิทยุในเครือเอไทม์ มีเดีย ภายใต้จีเอ็มเอ็ม แกรมมี่ ที่เปิดเพลงไทยสากลแนวฟังสบาย ตลอด 24 ชั่วโมง ออกอากาศเฉพาะช่องทางอินเทอร์เน็ต ทั้งทางเว็บไซต์ แอปพลิเคชัน AtimeOnline และ Chill Online ในระบบปฏิบัติการ ไอโอเอส และ แอนดรอยด์ ปัจจุบันออกอากาศจาก สตูดิโอ 3 ชั้น 38 อาคารจีเอ็มเอ็มแกรมมี่เพลส
การเปลี่ยนแปลงช่องทางการออกอากาศ

แต่เดิม ชิลเอฟเอ็ม 89 ได้ออกอากาศทาง FM 89 MHz จนถึงวันที่ 1 ตุลาคม 2559 ได้เปิดคลื่น ชิล 104.5 ออกอากาศทาง FM 104.5 MHz อีกหนึ่งคลื่น โดยที่ไม่มีดีเจมาดำเนินรายการ ซึ่งในขณะนั้น ทั้งสองคลื่นได้ออกอากาศคู่ขนานกัน จนถึงวันที่ 1 มกราคม 2560 ได้ยุบการออกอากาศทาง 89 MHz (ปัจจุบันเป็น KCS Radio) และได้นำดีเจย้ายมาจัดรายการทาง FM 104.5 MHz แทน
หลังจากนั้น ได้มีการเปลี่ยนแปลงอีกครั้งในวันที่ 1 เมษายน 2560 เอไทม์ มีเดียตัดสินใจไม่ต่อสัญญาคลื่น FM 94 MHz กับสถานีวิทยุโทรทัศน์กองทัพบก จึงได้ย้ายช่องทางการออกอากาศทางวิทยุของ อีเอฟเอ็ม จาก FM 94 MHz มาที่ FM 104.5 MHz (ปัจจุบันอีเอฟเอ็มย้ายกลับมายังคลื่นความถี่เดิม FM 94 MHz) แทน และลดช่องทางการออกอากาศของ ชิล 104.5 (ปัจจุบันเป็น Flex 104.5) เหลือเพียงช่องทางผ่านอินเทอร์เน็ตเท่านั้น เนื่องจากคลื่นนี้เป็นสถานีที่มีกลุ่มคนฟังทางอินเทอร์เน็ตสูงที่สุด และเน้นเปิดเพลงฟังง่าย สบาย ๆ จากนั้นเป็นต้นมา คลื่นนี้จึงได้เปลี่ยนชื่อเป็น ชิล ออนไลน์ ให้สอดคล้องกับช่องทางการออกอากาศ ซึ่งในการเปลี่ยนแปลงครั้งนี้ ได้การมีการโอนย้ายดีเจ ทั้งจากอีเอฟเอ็ม มายังชิล และจากชิล ไปอีเอฟเอ็มอีกด้วย อาทิ ดีเจพุฒ พุฒิชัย เกษตรสิน ย้ายจากชิล ไปที่อีเอฟเอ็ม ดีเจโบ ธนากร ชินกูล ย้ายจากอีเอฟเอ็ม มายังชิล
รายการทอล์กโชว์

ในรายการประเภททอล์กโชว์ จะออกอากาศทางยูทูบและเฟซบุ๊กเท่านั้น โดยในเวลาเดียวกัน ช่องทางเว็บไซต์ และแอปพลิเคชัน จะออกอากาศเป็นเพลงตลอดชั่วโมง โดยไม่มีดีเจมาดำเนินรายการ ซึ่งวันเวลาอาจเปลี่ยนแปลงตามความสะดวกของดีเจในสัปดาห์นั้น ๆ
รายการทอล์กโชว์ > รายการในปัจจุบัน

ใต้โต๊ะทำงาน ออกอากาศทุกวันพุธ 19:30 น. - 21:00 น. ดำเนินรายการโดย ดีเจเผือก พงศธร จงวิลาส ดีเจอาร์ต มารุต ชื่นชมบูรณ์ และดีเจโบ ธนากร ชินกูล
รายการทอล์กโชว์ > รายการในอดีต

วงเล่า เม้าท์ โชว์ ออกอากาศทุกวันพฤหัสบดี 20:30 น. - 21:30 น. ดำเนินรายการโดย ดีเจโป้ง ณัฐพงษ์ แตงเกษม และดีเจเชาเชา ชวลิต ศรีมั่นคงธรรม
เสือไว้ลาย ออกอากาศทุกวันพฤหัสบดี 21:00 น. - 22:00 น. ดำเนินรายการโดย ดีเจโบ ธนากร ชินกูล และดีเจเชาเชา ชวลิต ศรีมั่นคงธรรม
ดีเจ > นักจัดรายการชิลออนไลน์และตารางจัดรายการ

วันพุธ 19.30 - 21.00 น. ดีเจเผือก พงศธร จงวิลาส, ดีเจอาร์ต มารุต ชื่นชมบูรณ์ ,ดีเจโบ ธนากร ชินกูล
สรรเสริญ แก้วกำเนิด

| พลโทสรรเสริญ แก้วกำเนิด ม> ป.ช., ม.ว.ม., ป.ช., จ.ภ. |
| --- | --- |
สรรเสริญในปี 2553

อธิบดีกรมประชาสัมพันธ์
ดำรงตำแหน่ง 6 เมษายน พ.ศ. 2562 – 30 กันยายน พ.ศ. 2566
ก่อนหน้า: อภินันท์ จันทรังษี
ถัดไป: สุดฤทัย เลิศเกษม
รักษาราชการแทนอธิบดีกรมประชาสัมพันธ์
ดำรงตำแหน่ง 1 ตุลาคม พ.ศ. 2559 – 5 เมษายน พ.ศ. 2562
ผู้ทรงคุณวุฒิพิเศษกองทัพบก (อัตรา พลโท)
ดำรงตำแหน่ง 1 ตุลาคม พ.ศ. 2559 – 5 เมษายน พ.ศ. 2562
ราชองครักษ์เวร
ดำรงตำแหน่ง 31 มีนาคม พ.ศ. 2559 – 5 เมษายน พ.ศ. 2562
โฆษกประจำสำนักนายกรัฐมนตรี
ดำรงตำแหน่ง 18 สิงหาคม พ.ศ. 2558 – 26 ตุลาคม พ.ศ. 2561 
นายกรัฐมนตรี: ประยุทธ์ จันทร์โอชา
ก่อนหน้า: ยงยุทธ มัยลาภ วิลาศ อรุณศรี (รักษาการ)
ถัดไป: พุทธิพงษ์ ปุณณกันต์
รองโฆษกประจำสำนักนายกรัฐมนตรี
ดำรงตำแหน่ง 16 กันยายน พ.ศ. 2557 – 11 สิงหาคม พ.ศ. 2558
นายกรัฐมนตรี: ประยุทธ์ จันทร์โอชา
ก่อนหน้า: ชลิตรัตน์ จันทรุเบกษา ภักดีหาญส์ หิมะทองคำ สุณิสา เลิศภควัต
 
ข้อมูลส่วนบุคคล
เกิด: 14 สิงหาคม พ.ศ. 2506 (61 ปี) อำเภอปราณบุรี จังหวัดประจวบคีรีขันธ์
ศาสนา: โรมันคาทอลิก
คู่สมรส: ศิขริน เอกะวิภาต (2542-2556; หย่า) ณิชุบล เลิศศิริอำนวยพร (2558-ปัจจุบัน)
ยศที่ได้รับการแต่งตั้ง
รับใช้:  ไทย
สังกัด: กองทัพบกไทย
ประจำการ: พ.ศ. 2530–2562
ยศ:  พลโท

พลโท สรรเสริญ แก้วกำเนิด ชื่อเล่น ไก่อู นักการเมืองและข้าราชการทหารชาวไทย อดีตโฆษกประจำสำนักนายกรัฐมนตรี อดีตอธิบดีกรมประชาสัมพันธ์ เลขานุการศูนย์บริหารการสื่อสารในภาวะวิกฤต ใน ศูนย์บริหารสถานการณ์การแพร่ระบาดของ​โรคติดเชื้อไวรัสโคโรนา 2019 อดีตข้าราชการทหารบกกรรมการในคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียนกรรมการในคณะกรรมการป้องกันและแก้ไขปัญหาทางพระพุทธศาสนากรรมการในคณะอำนวยการจัดงานพระราชพิธีบรมราชาภิเษกกรรมการ มูลนิธิร่วมจิตต์ น้อมเกล้าฯ เพื่อเยาวชน ในพระบรมราชินูปถัมภ์ อดีตผู้ทรงคุณวุฒิพิเศษกองทัพบก อดีตราชองครักษ์เวร อดีตโฆษกและอดีตรองโฆษกประจำสำนักนายกรัฐมนตรี ในคณะรัฐบาลพลเอก ประยุทธ์ จันทร์โอชา กรรมการบริหารในสมาคมสหประชาชาติแห่งประเทศไทย กรรมการในคณะกรรมการนโยบายการจัดการปัญหาแรงงานต่างด้าวตามคำสั่งคณะรักษาความสงบแห่งชาติที่ 59/2557 รองผู้บัญชาการโรงเรียนกิจการพลเรือน กรมกิจการพลเรือนทหารบก ประธานฝ่ายประชาสัมพันธ์ และคณะกรรมการบริหาร มูลนิธิราชประชานุเคราะห์ ในพระบรมราชูปถัมภ์ กรรมการในศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล
อดีตโฆษกกองทัพบก อดีตโฆษกศูนย์อำนวยการรักษาความสงบเรียบร้อย (ศอ.รส.) และอดีตโฆษกศูนย์อำนวยการแก้ไขสถานการณ์ฉุกเฉิน (ศอฉ.)